
HE OLELO 


NO NA 


KANAWAT. 
ma 


Ke hai aku nei makou i ka olelo, e hoolohe mai, 

»e ko kela aina, a me ko keia aina, e malama no 

hoi ko keia aina, a me ko kela aina: o ka mea 

i lohe i keia mau olelo, e malama ia; aka, i 
malama ole e hewa ia. 


1. 
Ke papa aku nei makou i ka pepehi ka- 


naka; mai pepehi ko kela aina maanei, mai 
pepehi ko keia aina maanei; o ka mea e pepe- 
hi wale aku i ke kanaka me ka manao huhu e 
make loa, e make noia. O ka mea pepehi 
aku i ke kanaka me ka manao huhu, aole nae 


i manao e make loa, e paa oia ika hao ina 

makahiki eha. O ka mea kokua ika pepehi 
kanaka me ka manao e make loa, e make no 
ia. O ka mea kokua ika pepehi kanaka me 
ka manao make ole, e paa oia i ka hao i na 
makahiki eha. 

O ka mea hookonokono, a me ka hoowale- 
wale, me ka huhu e pepehi kanaka, a make 
loa ia ilaila, e make no ia. O ka mea hooko- 
nokono, a me ka hoowalewale e pepehi kana- 
ka aole nae i make, e paa oia i ka hao 1 na 
makahiki cha. 

O ka mea hou i ka mea oioi a me ka hahau, 
a me ka pehi, me ka manao huhu a make loa 
la la ia, e make no ia. O ka mea hou i ka 
mea oioi a me ka hahau, a me ka pehi me ka 
manao huhu e make, ai make ole ia la ia, e 
paa oia i ka hao i na makahiki eha. O ka 
mea i olelo e pepehii ke kanaka, a i make 


io ia ia, e make no ia. 

O ka mea i olelo e pepehi i ke kanaka, a 
pepehi io oia, aole nae i make, e paa ola i ka 
hao i na makahiki cha. O ka mea hookaha i 
ka waiwai a pepehi ike kanaka a make, e 
make no ia. O ka mea hookaha i ka waiwai, 
a i ola mahunehune ke kanaka ia ia, e paa oia 
i ka hao i na makahiki cha. O ka mea pepe- 
hi olulo, a me ke kipaku i ke kanakai kahi 
make loa, o ka mea umi keiki mai ka hanau 
ana mai, o ka mea puhi i ka hale i ke ahi; o 
keia mau mea a pau, ua kapaia he pepehi ka- 
naka. Ai manao ua lawehala la, i paa aii 
ka hao e uku mai i ke dalu, e pa kanalima ia 
no na makahiki eha, alaila hemo ua pono; 
aka i ole, e hooukuia oia i ka hana a pau na 
makahiki cha alaila hemo. 1 hewa hou ua 
pepehi kanaka la, e like me keia hewa ana, e 
uku oia 1 hookahi haneri dala o ka makchiki 


hockahi: pela e uku hooiia’i a hikii ka ha o 

kona hewa, oia ka uku no ka poe i pakele i 
keia kanawai. 

Eia kekahi, o ka mea i ohumui ke Alii e 
make, a hoomakaukau oia i na mea e make ai 
ia ia, ua like no ia me ka pepehi kanaka, e 
paa oia i ka hao, a lawe aku ia ia ma ka aina 
e, malaila oia e noho ai a make. 

KAvIKEAOULI, 
——— 
2. 

Era ka lua; ke papa aku nei makou i ka 
aihue; o ka mea e aihue i ka waiwai, i kela 
mea i keia mea ana i aihue ai, e uku palua ia 
oia, no ka mea ana i aihue ai; ina paha hoo- 
kahi dala ana i aihue ai, elua dala ana e uku 
mai ai, pela e uku hooiia’i ka aihue a hiki i ka 
nui loa o ka mea ana 1 aihue ai, i ole keia mau 
mea e loaa ia ia, i waiwai e ae ka uku, ma ke 


dala nae ka hoolike ana o ka waiwai e uku 

mai ai ka aihue. Ina iuku mai ka aihue e 
like me keia mau waiwai i hoomaopopo ia ma 
keia olelo ana, a i hookaa mai ka aihue i keia 
mau uku, na ka mea waiwai ana i aihue ai, 
he pono e uku ae ka mea nona ka waiwai i 
aihueia’i, i ka lunakanawai i hookahi hapaha 
no loko o ke dala hookahi; pela no i na wai- 
wai a pau ke uku mai ka aihue i ka mea nona 
ka waiwai i aihueia’i. I ole keia uku e hoo- 
kaa mai ka aihue, e paa oia i ka hao, ai ole 
ia, e hanai ka hana, i ole ia, e uhau ia kona 
kua i ke kaula, ina he nui ka waiwai i lilo i 
ka aihue, he pono e hoonuiia na kaula ma ko- 
na kua, a ina he uuku ka waiwaii lilo i ka 
aihue, he pono e hoouukuia na kaula ma kona 
kua. Pela no hoi ka paa ana i ka hao, a me 


ka hana ana i ka hana. 
KAvIKEAOULI. 


3. 

Bra ke kolu, ke papa aku noi makou i 
ka moe kolohe; o ke kane mza wahine, a me 
ka wahine mea kane, i moe kolohe, ua hewa 
laua i keia kanawai. Eia ka uku, umikumama- 
lima dala a ke kane a pela no hoi ka ka wahine, 
1 ole keja uku i waiwai e ae, e hoolike ka wai- 
wai me ke kuai ana o na dala he umi kuraa- 
malima; aioleja uku, e paa i ka hao ina 
malama cha, i ole ia, e hana i ka hana ina 
malama cha. A i uku mai ka moe kolohe e 
like me na uku o keia kanawai i hoomaopopo 
1a'1, 1 elima dala na ka lunakanawai, a ona 
dala he umi, na ka mea wahine, ina hui he 
kane ka i hewa, a na ka mea kane hoi. Eia 
kekahi, o ka weawea 1 ka hai wahine a me ka 
hai kane, a o ka hoomoe kolohe aka i kana 


wahine, a i kana kane, ai kana kaikamahine, 

ai kana keiki, i kana kauwa, i kona hoalaune, 
i ke kaikunane, a me ke kaikuahine, o ka ma- 
kuahonowai kane i ka hunona wahine, a me 
ka hunona kane i ka makuahcnowai wahine, 
a me na kane elua i ka wahine hookahi, a me 
na wahine elua i ke kane hookahi, a me ka 
moe malu i keia wa hou, ua like loa ko lakou 
nei uku, me na lalani maluna. A i manao ka 
mea wahinc moe kolohe, a me ka mea kane 
moe kolohe, e hemo i ko laua ola ana i keia 
wa, no ke kena i ka moe kolohe pinepine a me 
ka hana ino; e haawi aku ia ia i ka palapala 
no ka hemo, alaila hemo, aka o ua moe kolo- 
he la aole loa ia e mare a make ka mea ana i 
haalele ai, Inai moe kekahi 1 ua mea moe 
koloke la, i ka wa e ola ana ka mea ana i haa- 
lele ai, he moe kolohe no ia, ua like no kona 


uku me aa lalani meluna. O ke kane hooka- 
2 

makama, o ka wahine hookamakama, o ka 
mea i haawii kona hale no ka hookamakama, 
o ka mea i kokua i ka hookamakama a hoolilo 
oia i aina nona, o ka uku o kcia mau mea a 
pau he umi dala, ai olcia uku, i waiwai e 
ae; e hoolike ka waiwai me ke kuai ana o na 
dala he umi, a iole ia, e paa i ka haoi na 
malama elua; ai ole ia, e hana i ka hana i na 
malama elua, ina he mea e ac kekahi e pili 
ana me keia kanawai, o ko lakou uku hookahi 
no ia, he umi dala. Aka-o ke kanaka pue 
aku i ka wahine me kona lima ikaika, no ka 
ae ole iku o kona makemake e ka wahine 
ana i pue ai; eia kona uku, i kanalima dala, 
na ka wahine ana i pue ai, ai ole ia, i waiwai 
e ae ka uku ma ke dala nae ka hoolike ana o 
ka waiwai, ai ole ia, e paa oiai ka hao i na 
malama elima, ai ole ia, c hana i ka hana ina 


malama elima. Ina uku mai ua pue wahine la 


il 
i ka wahine ana 1 pue ai, i na dala he kanali- 
ma, na ka Junakanawai he umi kumamalima 
dala, a o na dala he kanakolu kumamalima na 
ua wahine pue ia la, oia ka uku o ka moe ko- 


lohe pue wahine. KAUIREAOULI. 
—  — 


A, 


e Era ka ha, ke papa aku nei makou i ka 
hoopunipuni; o ka mea e hoopunipuni i ko hai 
waiwai a lilo mai nona, a me ka mea hoole i 
kana aie pono; a o na mea hoopuniptini waiwai 
a pau i kela mea keia mea i like me keia kana- 
wai, eia ko lakou uku a pau, ina hookahi dala 
ana i hoopunipuni ai, i elua dala ana e uku aku 
ai, pela no e uku hooiia’i ka hoopunipuni wai- 
wai, a hiki i ka nui loa o ka waiwai ana i hoo- 
punipuni ai. Ina i ole ke dala, i waiwai e ae, a 


iole ia, e paa i ka haoi na malama eha, ai ole 

ia, € hana i ka hana i na malama cha. Inai 
uku mai ke hvopunipuni i ka mea waiwai 
ana i hoopunipuni ai, e like me keia olelo; e 
pono e uku ae ka mea nona ua waiwai lu i ka 
lunakanawai, penei; i hookahi hapaha noloko 
o ke dala hookahi, a hiki i ka nui wale o ka 
waiwai i lilo aii ka hoopunipuni ke uku mai 
ua hoopunipuni la. 

Aka, o ka mea hoopunipani aki me ka huhu 
e hewa ka mea hewa cle, a me ka hoike waha- 
hee, a oka mea hoomana ki} kekahi, no ka 
mea, aole ia he akua oiao, a ua hookeumuba 
wale aku jai na kanaka i keia inea lapawale, 
he hoopunipuni no la, o na mea hocpunipunmi 
a paui lilo ole ka waiwai, ela ka uku, e pue 
i ka hao i na malaina cha, a 1 oleia, c hang ina 
malama cha, alaila hemo. 


KAUIKEAOULI, 

5. 


Eta ka lima, ke papa aku nei makou i ka 
ona rama; oka mea mu i ka rama a ona, a 
hele ma ke alanul, me ka uhauha a me ka 
haukae wale aku i kela kanaka a i keia kanaka, 
ikela mea i keia mea, ua hewa ia i keia kana- 
wai o ka ona rama. Eia kona uku eono dala, a 
icle ia i waiwai e ae, e hoolike ka waiwai me 
ke kuai ana ona dala eono, inai ole ia, e 
whauia kona kua i na kaula elua umikumama- 
lua, i ole ia, e hana 1 hookahi malama, a i ole 
ia, epaa ika haoi hookahi malama, alaila 
hemo. 

Aka i uhauha ke kanaka ona rama, a me ke 
kanaka ona ole e like me ua kanaka ona rama 
la; ahai paha ka iwi o ke kanaka ja ia, ai 
ole ia, a he eha nui ola wawe ole o ke kana- 


ka ia ia, i ua uhauha la, eia kona uku, ka- 

nalima dala, no ke kanaka i eha i ua uhauha 
la, ai ole ia, i waiwai e ac, e like me ke kuai 
ana o na dala he kanalima, ai ole keia mau 
mea, alaila e paa oia i ka hao i na malama eli- 
ma, a 1 olo hoi ia, e hana ina malama elima, a 
iole hoi ia e uhauia kona kua i na kaula hoo- 
kahi haneri, alaila hemo. Ai uku mai ua 
uhauha la i na dala he kanalima, i umikuma- 
malima dala na ka lunakanawai, i kanakolu- 
kumamalima dala na ka mea nona ka eha. Ina 
i naha ka pa iua kanaka ona la, a me ke ka- 
naka haukae ona ole, hookahi anana; e uku 
oia 1 hookahi dala, me ia no hoi ka uku ana a 
hiki i ka nui loa o ka naha o ka pa i ua kana- 
ka la, ina i uku ole oia e like me keia olelo 
ana,e pono i ua lawehala la, e hana tho a paai 
ua pa la e like me ka paa ana i nahaha’i ia ia, 
aka he uuku ka naha o ka pa, e laa hoi me ko 


ka hale; he uuku no hoi ka uku, a i hoole ua 

lawehala la 1 keia mau uku, e paa oia i ka hao 
i hookahi malama, alaila hemo, pela na uku o 
ka wawahi pa, a me ka wawahi hale. Ina 1 
uku mai ka wawahi pa, a he wawahi hale paha, 
hookahi dala na ka mea nona ka pa i naha’i, 
ame ka mea nona ka hale i naha’i ia ia, e 
uku ae ka mea nona ka pa i naha’i, a me ka 
mea nona ka hale i naha’i, i ka lunakanawai, 
penei, i hookahi hapaha noloko mai o ke dala 
hookahi, a pela no e uku ae ai ia ia, ka mea 
nona ka pa i naha’i, a me ka mea nona ka ha- 
le i naha’i a hiki i ka nui loa o ka waiwai ana, 
ke uku mai ka wawahi pa, elaa hoi ka wawa- 


hi hale. 
KAUIKEAOULI. 


